Diari Oficial de la Generalitat Valenciana


Sumari del DOGV 10463, del 20-02-2025 (2025/2784)

RESOLUCIÓ de 13 de febrer de 2025, per la qual s'autoritza una ampliació de crèdit, en virtut del que preveuen l'article 48 de la Llei 1/2015, i l'article 22.1 de la Llei 8/2023, de pressupostos de la Generalitat per a l'exercici 2024, en l'annex de subvencions i transferència corrents del subprograma 322C01, Foment d’ocupació, de LABORA. Servici Valencià d'Ocupació i Formació, per import de 87.702.783 euros, que permet la inclusió d'una línia de concessió directa 168.1.c (expedient 00.009/25).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10864

Data del DOGV
:   20-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2784

CVE
:   CADB-K-9736-5107

Data del document
:   13-02-2025

Organisme emissor
:   Conselleria d'Hisenda i Economia

Tipus de document
:   Resolució

Per Decret 16/2025, de 4 de febrer, del Consell, s'han aprovat les bases reguladores i el procediment de concessió directa d'ajudes urgents dirigides a les persones treballadores autònomes de les zones de la Comunitat Valenciana afectades per la dana (convocatòria 2025).

L'article 3 de l’esmentat decret establix que són beneficiàries d'estes ajudes les persones físiques que el 29 d'octubre de 2024 reuniren els requisits següents:

a) Figuraven d'alta com a treballador autònom en la Seguretat Social o en alguna mutualitat.

b) Figuraven d'alta en l'IAE.

c) El seu lloc de treball se situava en alguna de les zones relacionades en l'annex. A este efecte, es considerarà lloc de treball el que conste en el cens d'empresaris, professionals i retenidors o qualsevol altre registre oficial (en concret, en el cas d'activitats que no es desenrotllen de manera permanent en un local o en lloc específic i predeterminat com les de transport, construcció, comerç sense establiment i similars, es considerarà, així mateix, lloc de treball, amb caràcter alternatiu, però no excloent, el que figure com a domicili fiscal); o, si és el cas, en l'autorització municipal, que haurà de ser prèvia al 29 d'octubre de 2024, per a la realització de la venda no sedentària de caràcter periòdic.

d) No tenien contractada cap persona treballadora per compte d'altri.

En l’article 4 s'indica que, sense perjuí de la seua possible ampliació, la dotació inicial estimada d'estes subvencions apuja a 28.303.688 d'euros, fons propis de la Generalitat. L'import de l'ajuda serà de 3.000 euros per persona treballadora autònoma.

Per això, LABORA. Servici Valencià d'Ocupació i Formació proposa una ampliació de crèdit en el capítol 4 del subprograma 322C01, «Foment d'ocupació» per import de 88.687.773 euros, per a la inclusió d'una línia de subvenció de concessió directa 168.1.c per l’esmentat import, per a donar cobertura a les ajudes aprovades pel decret.

En conseqüència i en virtut del que disposa l'article 22.2 de la Llei 8/2023, de pressupostos de la Generalitat per a l'exercici 2024, i el que preveuen l'article 48 de la Llei 1/2015, d'hisenda pública, del sector públic instrumental i de subvencions, i l'article 2.2 del Decret 193/2024, de 23 de desembre, del Consell, pel qual s'establixen els criteris d'aplicació de la pròrroga automàtica dels pressupostos de la Generalitat per a 2024, fins a l'entrada en vigor dels pressupostos per a 2025 i considerant la competència per a resoldre de conformitat amb el que establix la Resolució de 12 de febrer de 2024 (DOGV 9792, de 20 de febrer), de delegació de determinades competències en òrgans d'esta conselleria,

RESOLC

Autoritzar una ampliació de crèdit en l'aplicació pressupostària 958192540HG70970 G.322C01.47087 DN24000002, per import de 82.093.658 euros, que permet la inclusió d'una nova línia de concessió directa 168.1.c, amb les dades descriptives que es detallen a continuació:

|  |  |
| --- | --- |
| CODI LÍNIA: S1896 | DENOMINACIÓ: DANA 2024.  Suport activitat autònoma després de DANA. |
| IMPORT: 50.726.894 | BENEFICIARIS PREVISTOS:  Autònoms dels municipis afectats per la DANA. |
| MODE DE CONCESSIÓ:  Concessió directa article 168.1.c de la Llei 1/2015.  PUBLICAR DADES: sí | DESCRIPCIÓ I FINALITAT: A  judes que contribuïsquen a mantindre o reprendre l'activitat autònoma després de la DANA. |

  
  

València, 13 de febrer de 2025

Carlos Pablo Gracia Calandín

Sotssecretari